Komission asetus (ETY) N:o 555/84, annettu 29 päivänä helmikuuta 1984, tavaroiden luokittelusta yhteisen tullitariffin alanimikkeeseen 62.02 B IV



Virallinen lehti nro L 061 , 02/03/1984 s. 0018 - 0018

Suomenk. erityispainos Alue 2 Nide 4 s. 0031

Espanjank. erityispainos: Luku 02 Nide 10 s. 0209

Ruotsink. erityispainos Alue 2 Nide 4 s. 0031

Portugalink. erityispainos: Luku 02 Nide 10 s. 0209



KOMISSION ASETUS (ETY) N:o 555/84, annettu 29 päivänä helmikuuta 1984, tavaroiden luokittelusta yhteisen tullitariffin alanimikkeeseen 62.02 B IV EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi on annettava säännöksiä sovellettaviksi luokiteltaessa langasta, side- tai purjelangasta, nuorasta tai köydestä makrameepitsitekniikalla käsin solmimalla valmistettuja tuotteita, jotka muodostuvat esimerkiksi kukkaruukkua varten tarkoitetusta ripustimesta ja jotka on tarkoitettu pääasiassa asuintilojen sisustukseen, neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 3333/83(3), liitteenä olevan yhteisen tullitariffin nimikkeeseen 59.06 kuuluvat "muut langasta, side- tai purjelangasta, nuorasta tai köydestä valmistetut tavarat, lukuun ottamatta tekstiilikankaita ja niistä tehtyjä tavaroita"; nimikkeeseen 62.02 kuuluvat muun muassa "verhot, kaihtimet ja muut sisustustavarat" ja nimikkeeseen 62.05 "muut sovitetut tekstiilitavarat", termillä "tekstiilikangas" tarkoitetaan 59 ryhmän 1 huomautuksen A kohdan mukaisesti muun muassa nimikkeen 58.09 pitsejä; kyseiset tuotteet valmistetaan nimikkeen 58.09 makrameepitsitekniikalla; näin ollen niitä ei voida luokitella nimikkeeseen 59.06, pitsituotteet (lukuun ottamatta metritavaroina, kaistaleina tai koristekuvioina olevia pitsejä) luokitellaan luonteensa mukaan 61 ja 62 ryhmään, kyseiset tuotteet eivät ole 61 ryhmässä tarkoitettuja vaatteita tai vaatetustarvikkeita, joten huomioon on otettava 62 ryhmä, kyseisillä tuotteilla on sisustustavaroiden ominaisuudet, ja sen vuoksi ne on luokiteltava alanimikkeeseen 62.02 B IV, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Langasta, side- tai purjelangasta, nuorasta tai köydestä makrameepitsitekniikalla käsin solmimalla valmistetut tuotteet, jotka muodostuvat esimerkiksi kukkaruukkua varten tarkoitetusta ripustimesta ja jotka on tarkoitettu pääasiassa asuintilojen sisustukseen, kuuluvat yhteisen tullitariffin alanimikkeeseen 62.02 Vuodeliinavaatteet, pöytäliinat ja pyyheliinat toimisto- ja keittiökäyttöön; verhot, kaihtimet ja muut sisustustavarat: B. muut: IV. verhot ja muut sisustustavarat. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä helmikuuta 1984. Komission puolesta Karl-Heinz NARJES Komission jäsen (1) EYVL N:o L 14, 21.1.1969, s. 1 (2) EYVL N:o L 172, 22.7.1968, s. 1 (3) EYVL N:o L 313, 14.11.1983, s. 1